Baví ma písanie samotné. Tak, ako rada čítam knihy, aj rada píšem. Často svoje myšlienky dokážem lepšie vyjadriť v písanej podobe. A veľmi ma baví, že sa o ne môžem podeliť. Niekde na svete istotne je človek, ktorý práve rieši nejaký problém a môj článok mu môže pomôcť. Presne ako keď nejaký problém riešim ja a teším sa, keď nájdem riešenie u kohosi iného. Pripadá mi to krásne, byť takto v spojení s druhými, spriaznenými dušami, hoci aj na diaľku.